Mighal Servetus - Wikipedia

# Mighal Servetus

### Dhiworth Wikipedia, an godhoniador rydh

Mighal Servetus.

Michael Servetus (an 29ves a vis-Gwynngala, 1511 – an 27ves a vis-Hedra, 1553), (Miguel Servet po, dell o y'n dalleth, Serveto yn Spaynek) o theologydh, medhyk ha densesydh. Didheurek dhodho o lies godhonieth: steronieth ha meteorieth; doronieth, lagha, studhyans an Bibel, awgrym, korfonieth ha medhygieth. Aswonnys yn ta yw ev y'n istori a lies a'n testennow ma, yn arbennik medhygieth ha theologieth.

Dineythys veu Servet yn Aragon, hag ev a studya orth pennskol Zaragoza poken huni Lléida. Y servya va Juan de Quintana, neb o konfessyor dhe Jarlys V. Servet ha Quintana a vyajyas dhe Almayn hag Itali yn 1529, ha Serveto a drigas wosa henna yn Swistir. Y'n blydhynyow 1531 ha '32 y tyllas niver a skrifennow theologiek (De trinitatis erroribus "Kammdybyansow yn kever an Drynses", Dialogorum de Trinitate libri duo "Keskowsow a-dro dhe'n Drynses yn dew lyver" ha De Justitia Regni Christi "Ewnder Reyn Krist"). Pub huni anedha a dest dhe gryjyans arbennik Servet yn kever an Drynses, henn yw, na vo grond mann y'n Bibel rag dyskas an Drynses; byttegyns, Logos Dyw a omjunnsa dhe Yesu pan esa va hwath yn torr Varia Wynn. Ytho, an Logos a dhurya bys vykken war-lergh Servet, mes an Mab o person kreatyes.

Serveto a bassyas yn Pow Frynk ha studya medhygieth yn Paris ha Dalfinat. Ev a dhisputyas orth Jean Calvin dre lyther, hag yn 1553 y tisklaryas unn breuslys frynkek y vos kablus a gammwrians. Dhe Genève ev a fias; mes ena Calvin ha'y dhiskyblyon a'n kachyas. War-lergh gorhemmyn an galvinistyon, Servet veu gorrys dhe vernans gans tan drefenn y gryjyansow.

Retrieved from "http://kw.wikipedia.org../../../m/i/g/Mighal_Servetus_0b07.html"

Categories: Spayn | Kristoneth | Pobel

##### Views

- Ethygel
- Dadhelva
- Current revision

##### Hwilas

##### Tavosow erell

- العربية
- Català
- Dansk
- Deutsch
- English
- Español
- Suomi
- Français
- עברית
- Magyar
- Interlingua
- Bahasa Indonesia
- Italiano
- 日本語
- Nederlands
- Norsk (bokmål)
- Polski
- Português
- Română
- Русский
- Sicilianu
- Slovenčina
- Svenska
- Türkçe
- 中文